Universis presentes litteras inspecturis, nos magister Iohannes de Borbonio canonicus et Officialis Eduensis, notum facimus quod in nostra propter hoc presentia specialiter constituto Iohanne de Corcellis, domicello, filio quondam domini Hugonis de Arneto militis defuncti, asserente ex certa scientia et affirmante publice et in jure coram nobis Guiotum de Arneto domicellum defunctum quondam ejus patruum tenere et possidere jure hereditario, tempore quo decessit medietatem totius ville de Sauceyo omniumque appendiciarum, pertinenciarum, jurium ac commodorum universorum quorumcumque, excepto eo quod illi de Corrabuef habebant ibidem ac eumdem Guiotum dedisse ratione dotalicii Aaliz domicelle quondam uxoris sue medietatem ipsius medietatis, scilicet quartam partem totius ville de Sauceyo omniumque appendiciarum, pertinenciarum, jurium ac commodorum omnium dicte ville, excepto hoc quod superius est exceptum, et super aliam medietatem alterius quarte partis totius dicte ville de Sauceyo ac omnium appendiciarum, pertinenciarum, jurium et commodorum universorum quorumcumque predicte Aaliz assedisse et assignasse quamdam pecunie summam quam idem Guiotus, dum vivebat, habuerat et receperat de dote et maritagio dicte Aaliz in pecunia numerata dictamque Aaliz tenere et possidere quartam partem totius ville predicte omniumque appendiciarum, pertinenciarum, jurium ac commodorum universorum quorumcumque, sui dotalicii ratione, et medietatem alterius quarte partis ratione et occasione ypothece predicte summe pecunie quam idem Guiotus de dote et maritagio ipsius Aaliz habuit ut dictum est et recepit, dictamque quartam partem totius ville predicte et omnium appendiciarum, pertinenciarum, jurium et commodorum universorum quorumcumque, excepto hoc quod superius est exceptum, ad ipsum Iohannem dominumque Rabutelli militem post decessum ipsius Aaliz et medietatem alterius quarte partis totius ville predicte et omnium appendiciarum, pertinenciarum, jurium et commodorum hujusmodi, predicta pecunie summa ipsi Aaliz vel suis primitus persoluta, jure hereditario communiter devenire debere et aliam medietatem alterius quarte partis totius ville predicte et appendiciarum, pertinenciarum, jurium ac commodorum omnium, excepto quod superius est exceptum, ad ipsos Iohannem et Guillemum Rabutelli Huotumque de Arneto defunctum, quondam canonicum Eduensem jam communiter devenisse ratione successionis ipsius Guioti qui decessit herede sui proprii corporis non relicto, dictumque Huotum in ultima voluntate sua dedisse et legasse in perpetuum viris venerabilibus decano et capitulo Eduensi ac eorum ecclesie omne jus et actionem tam realem quam personalem quod et quam eidem Huoto competebat, competere poterat et debebat et quod posset et deberet eidem Huoto competere post decessum dicte Aaliz in illa quarta parte totius ville predicte et omnium appendiciarum, pertinenciarum, jurium et commodorum universorum, que est ipsi Aaliz obligata sui dotalicii ratione, necnon in alia medietate alterius quarte partis totius ville predicte et appendiciarum, pertinenciarum, jurium et commodorum omnium que dicte Aaliz ypothecata est ratione dicte summe pecunie quam idem Guiotus de dote et maritagio dicte Aaliz habuit dum vivebat et recepit prout superius est expressum, dicta pecunie summa primitus persoluta, predictus Iohannes volens, approbans et concedens testamentum predicti Huoti et per omnia ac legatum predictum, vendit, tradit, cedit, deliberat atque quittat in perpetuum predictis decano et capitulo ac eorum ecclesie pro trecentis et triginta libris Turon. eidem Iohanni jam solutis ab ipsis decano et capitulo in pecunia legitime numerata, prout idem Iohannes coram nobis publice confitetur, etc. Datum et actum anno Domini millesimo ducentesimo septuagesimo sexto, mense Novembris.